CELEX: 62019TN0279
Language: bg
Date: 2019-04-27 00:00:00
Title: Дело T-279/19: Жалба, подадена на 27 април 2019 г. — Фронт Полисарио/Съвет

1.7.2019   
            
            
               BG
            
            
               Официален вестник на Европейския съюз
            
            
               C 220/41
            
         
      Жалба, подадена на 27 април 2019 г. — Фронт Полисарио/Съвет
      (Дело T-279/19)
      (2019/C 220/52)
      Език на производството: френски
      
         Страни
      
      
         Жалбоподател: Front populaire pour la libération de la Saguia el-Hamra et du Rio de oro (Фронт Полисарио) (представител: G. Devers, avocat)
      
         Ответник: Съвет на Европейския съюз
      
         Искания
      
      Жалбоподателят иска от Общия съд:
      
                  —
               
               
                  да приеме, че жалбата за отмяна е допустима,
               
            
                  —
               
               
                  да отмени обжалваното решение,
               
            
                  —
               
               
                  да осъди Съвета да заплати съдебните разноски.
               
            
         Основания и основни доводи
      
      Жалбоподателят навежда десет основания в подкрепа на жалбата си срещу Решение (ЕС) 2019/217 на Съвета от 28 януари 2019 година за сключване на споразумение под формата на размяна на писма между Европейския съюз и Кралство Мароко за изменение на протоколи № 1 и № 4 към Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна (ОВ 2019, L 34, стр. 4).
      
                  1.
               
               
                  Първото основание е липса на компетентност на Съвета да приеме обжалваното решение, тъй като Европейският съюз и Кралство Мароко нямали компетентност да сключват международни договори, включващи Западна Сахара, вместо и от името на народа, населяващ тази територия и представляван от Фронта Полисарио.
               
            
                  2.
               
               
                  Второто основание е неизпълнение на задължението за разглеждане на всички относими факти по делото, като се има пред вид, че Съветът не се е съобразил с факта, че международното споразумение, сключено с обжалваното решение, е било временно прилагано в продължение на 12 години на територията на Западна Сахара в нарушение на нейния отделен и самостоятелен статут.
               
            
                  3.
               
               
                  Третото основание е неизпълнение на задължението да се разгледа въпроса за спазването на основните права и на международното хуманитарно право, като се има пред вид, че при приемането на обжалваното решение Съветът не си е поставил въпроса за спазването на правата на човека на окупираната сахравска територия.
               
            
                  4.
               
               
                  Четвъртото основание е нарушение на правото на защита с мотива, че преди да приеме обжалваното решение Съветът не е водил никакви разговори с Фронта Полисарио, единственият представител на народа на Западна Сахара.
               
            
                  5.
               
               
                  Петото основание е нарушение на основните принципи и ценности, от които се ръководи дейността на Съюза на международната сцена. Жалбоподателят счита всъщност, че международното споразумение, сключено с обжалваното решение, се прилага на територията на Западна Сахара в рамките на анексионната политика на Кралство Мароко и на системните нарушения на основните права, което предполагало продължаването на тази политика.
               
            
                  6.
               
               
                  Шестото основание е нарушение на правото на самоопределение с мотива, че международното споразумение, сключено с обжалваното решение, се прилага за Западна Сахара в нарушение, от една страна, на отделния и самостоятелен статут на тази територия, и от друга страна, на правото на сахравите на зачитане на територията им.
               
            
                  7.
               
               
                  Седмото основание е нарушение на принципа на относителното действие на договорите, с мотива, че народът на Западна Сахара, представляван от Фронта Полисарио, не е дал съгласието си за международното споразумение, сключено с обжалваното решение.
               
            
                  8.
               
               
                  Осмото основание е нарушение на въздушното пространство на Западна Сахара, доколкото с утвърждаването на незаконната практика, породена от временното прилагане на сключеното международно споразумение имало за последица включването на сахравското въздушно пространство в приложното поле на посоченото споразумение.
               
            
                  9.
               
               
                  Деветото основание е нарушение на правото на международната отговорност, с мотива, че с обжалваното решение Съюзът, от една страна, не е изпълнил задължението си да не признава незаконната окупация на Западна Сахара, и от друга страна, оказвал помощ и съдействие за запазването на това положение.
               
            
                  10.
               
               
                  Десетото основание е нарушение на задължението за спазване на международното право на правата на човека и на международното хуманитарно право, доколкото спазването от Съюза на международните му задължения спрямо народа на Западна Сахара, предполагало най-малкото Съветът да се въздържи от приемането на обжалваното решение, поради това, че то позволявало влизането в сила на международно споразумение, приложимо към частта на Западна Сахара, която се намира под мароканска окупация.